open-index/open-wikipedia-markdown huggingface dataset:
পরিগাণনিক স্তরচিত্রণ

**পরিগাণনিক স্তরচিত্রণ** বলতে রঞ্জনবিদ্যায় ব্যবহৃত একটি চিকিৎসা-চিত্রণ কৌশলকে বোঝায় যার দ্বারা দেহের ভেতরে প্রবেশ না করেই রোগনির্ণয়ের উদ্দেশ্যে দেহাভ্যন্তরের বিস্তারিত চিত্র পাওয়া যায়। একে ইংরেজিতে "কম্পিউটেড টমোগ্রাফি স্ক্যান" (computed tomography scan) বা সংক্ষেপে **"সিটি স্ক্যান"** (CT scan) বলা হয়। যেসব রঞ্জনবিদ (radiologist রেডিওলজিস্ট) পরিগাণনিক স্তরচিত্রণ সম্পাদন করেন তাদেরকে রঞ্জনচিত্রগ্রাহক (radiographer রেডিওগ্রাফার) বা রঞ্জন প্রযুক্তিবিদ (radiology technologist) বলা হয়।

পরিগাণনিক স্তরচিত্রগ্রাহক যন্ত্রগুলিতে একটি আবর্তনশীল রঞ্জনরশ্মি নল ব্যবহার করা হয় এবং রোগীকে ঘিরে থাকা বৃত্তাকার খাঁচাটিতে সারিবদ্ধভাবে বিভিন্ন ধরনের নিরূপক যন্ত্র (Detector ডিটেক্টর) বসানো থাকে যেগুলি দেহের ভেতরের বিভিন্ন কলাতে রঞ্জনরশ্মির তনুভবন (X-ray attenuation) পরিমাপ করে। একধিক ভিন্ন ভিন্ন কোণ থেকে গৃহীত বহুগুণিত রঞ্জনরশ্মি পরিমাপগুলি এরপর একটি পরিগণক যন্ত্র তথা কম্পিউটারে প্রক্রিয়াজাত করা হয় এবং সেখানে পুনর্গঠনমূলক নির্দেশক্রম (অ্যালগোরিদম) প্রয়োগ করে একটি দেহের প্রস্থচ্ছেদের স্তরচিত্র (ফালি ফালি করে কাটা অসদ্‌ চিত্র) প্রস্তুত করা হয়। যেসব রোগীর দেহে ধাতব প্রোথিত বস্তু বা হৃৎস্পন্দনরক্ষক (পেসমেকার) থাকে, চৌম্বকীয় অনুনাদ স্তরচিত্রণ (এমআরআই) পদ্ধতিতে তাদের রোগনির্ণয় করা বারণ, কিন্তু পরিগাণনিক স্তরচিত্রণ সম্ভব।

১৯৭০-এর দশকে উদ্ভাবিত পরিগাণনিক স্তরচিত্রণ একটি বহুমুখী, বিবিধ ব্যবহারোপযোগী চিত্রণ কৌশল হিসেবে বর্তমানে সুপ্রতিষ্ঠিত। যদিও এই কৌশলটি মূলত রোগনির্ণয়ভিত্তিক চিকিৎসাবিজ্ঞানের ক্ষেত্রে বেশি ব্যবহৃত হয়, এটিকে প্রাণহীন বস্তুর চিত্রণেও ব্যবহার করা হতে পারে।

"পরিগণক যন্ত্রের (কম্পিউটারের) সহায়তায় স্তরচিত্রণ উদ্ভাবনের জন্য" ১৯৭৯ সালে দক্ষিণ আফ্রিকান বংশোদ্ভূত মার্কিন পদার্থবিজ্ঞানী অ্যালান এম. করম্যাক এবং ব্রিটিশ তড়িৎ প্রকৌশলী গডফ্রি এন. হাউন্সফিল্ডকে যৌথভাবে চিকিৎসাবিজ্ঞানে নোবেল পুরস্কার প্রদান করা হয়। 

## তথ্যসূত্র

বিষয়শ্রেণী:রঞ্জনরশ্মি পরিগাণনিক স্তরচিত্রণ
বিষয়শ্রেণী:১৯৭২-এ প্রবর্তন
বিষয়শ্রেণী:চিকিৎসাবৈজ্ঞানিক পরীক্ষা
বিষয়শ্রেণী:বহুমাত্রিক সংকেত প্রক্রিয়াজাতকরণ
বিষয়শ্রেণী:রঞ্জনবিদ্যা
বিষয়শ্রেণী:স্বাস্থ্য পরীক্ষা
সহযোগী স্বাস্থ্য পেশাসমূহ

থাম্ব|চিকিৎসাধীন অবস্থায় তাকে দেখে সবাই বুঝতে পারবে,য এটা চিকিিৎসালয়।
**সহযোগী স্বাস্থ্য পেশাসমূহ** বলতে দন্ত্যচিকিৎসা, শুশ্রূষা (নার্সিং), চিকিৎসাবিজ্ঞান ও ঔষধ প্রস্তুতি ও ব্যবহার বিজ্ঞান অপেক্ষা স্বতন্ত্র বাকী সমস্ত স্বাস্থ্যসেবা-সংশ্লিষ্ট পেশাকে বোঝায়। এগুলিকে ইংরেজি পরিভাষায় **অ্যালায়েড হেলথ প্রফেশনস** (Allied health professions) বলে। এই পেশাগুলিতে কর্মরত ব্যক্তিরা স্বাস্থ্যসেবার সাথে সংযুক্ত বিভিন্ন ধরনের রোগনির্ণয়, কারিগরি, নিরাময়মূলক ও সমর্থনমূলক সেবা প্রদান করে থাকেন। 

## সহযোগী স্বাস্থ্য পেশাসমূহের তালিকা
দেশ বা স্থানীয় স্বাস্থ্যসেবা ব্যবস্থার উপর নির্ভর করে নিচের তালিকায় ভুক্তি পেশা বা পেশাদারী ক্ষেত্রগুলির সীমিত একটি অংশ বিরাজ করতে পারে, বা এগুলির উপর বিধিনিষেধ থাকতে পারে।

## আরও দেখুন

* স্বাস্থ্যসেবা প্রদায়ক (Health care provider)
* স্বাস্থ্য মানব সম্পদ (Health Human Resources)
* অনুমোদনবিহীন সহকারী কর্মচারীবৃন্দ (Unlicensed assistive personnel)
* তাৎক্ষণিক জরুরি চিকিৎসা (Paramedicine)
* বিকল্প চিকিৎসা (Alternative medicine)

## তথ্যসূত্র

## বহিঃসংযোগ

*AMA Allied health professionals
*Association of Schools of Allied Health Professions (ASAHP)
*Allied Health Professionals on NHS Careers (UK) 

বিষয়শ্রেণী:সহযোগী স্বাস্থ্য পেশা
ইলঁ মেলিয়ে

**ইলঁ স্তেফান মেলিয়ে** (, ; জন্ম: ২ মার্চ ২০০০; **ইলঁ মেলিয়ে** নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিডস ইউনাইটেডের হয়ে একজন গোলরক্ষক হিসেবে খেলেন।

২০০৬–০৭ মৌসুমে, ফরাসি ফুটবল ক্লাব মেরলেভেনেজের যুব পর্যায়ের হয়ে খেলার মাধ্যমে মেলিয়ে ফুটবল জগতে প্রবেশ করেছেন এবং পরবর্তীকালে লরিয়াঁর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব লরিয়াঁ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; লরিয়াঁ ২-এর হয়ে তিনি ১৭ ম্যাচে অংশগ্রহণ করেছেন। মাঝে ২ মৌসুমের জন্য তিনি লরিয়াঁর মূল দলের হয়ে খেলেছেন। অতঃপর ২০১৯–২০ মৌসুমে তিনি ধারে ইংরেজ ক্লাব লিডস ইউনাইটেডে যোগদান করেছেন, লিডস ইউনাইটেডের হয়ে তিনি মার্সেলো বিয়েলসার অধীনে ইএফএল চ্যাম্পিয়নশিপ শিরোপা জয়লাভ করেছেন। ২০২০–২১ মৌসুমে, তিনি লরিয়াঁ হতে ইংরেজ ক্লাব লিডস ইউনাইটেডে যোগদান করেছেন।

২০১৮ সালে, মেলিয়ে ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, মেলিয়ে এপর্যন্ত ১টি শিরোপা জয়লাভ করেছেন, যা তিনি লিডস ইউনাইটেডের হয়ে জয়লাভ করেছেন।

## প্রারম্ভিক জীবন
ইলঁ স্তেফান মেলিয়ে ২০০০ সালের ২রা মার্চ তারিখে ফ্রান্সের লরিয়াঁয় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মেলিয়ে ফ্রান্স অনূর্ধ্ব-১৮, ফ্রান্স অনূর্ধ্ব-১৯ এবং ফ্রান্স অনূর্ধ্ব-২০ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৮ সালের ৭ই ফেব্রুয়ারি তারিখে তিনি ইতালি অনূর্ধ্ব-১৮ দলের বিরুদ্ধে ম্যাচে ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি ফ্রান্স অনূর্ধ্ব-২০ দলের হয়ে ২০১৯ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ১৬ দলের পর্বে তার দল মার্কিন যুক্তরাষ্ট্র অনূর্ধ্ব-২০ দলের কাছে ৩–২ গোলের ব্যবধানে পরাজিত হয়ে উক্ত প্রতিযোগিতা হয়ে বিদায় নিয়েছিল; উক্ত প্রতিযোগিতায় তিনি ২ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লিডস ইউনাইটেড ফুটবল ক্লাবের খেলোয়াড়
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:ফুটবল ক্লাব লরিয়াঁর খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডে ফরাসি প্রবাসী ক্রীড়াবিদ
বিষয়শ্রেণী:পুরুষ ফুটবল গোলরক্ষক
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
এন৭০৪ (বাংলাদেশ)

**এন৭০৪** বা **পাবনা–কুষ্টিয়া মহাসড়ক** বা **কুষ্টিয়া-ঝিনাইদহ মহাসড়ক** বাংলাদেশের একটি গুরুত্বপূর্ণ জাতীয় মহাসড়ক। এই মহাসড়কটি লালন শাহ সেতু অতিক্রম করে উত্তরবঙ্গের  সাথে দক্ষিণবঙ্গের সংযোগ ঘটিয়েছে।

## গুরুত্বপূর্ণ সংযোগস্থল

## সংযুক্ত গুরুত্বপূর্ণ এলাকা

[থাম্ব|[কুষ্টিয়া|কুষ্টিয়া শহরের চৌড়হাস মোড়]]

এই মহাসড়কটি অনেক গুরুত্বপূর্ণ এলাকা, শহর ও উপশহরকে সংযুক্ত করেছে। যেমনঃ

* পাবনা জেলার সংযুক্ত গুরুত্বপূর্ণ এলাকা
** দাশুরিয়া
** রুপপুর ও রুপপুর পারমাণবিক বিদ্যুৎ কেন্দ্র
* কুষ্টিয়া জেলার সংযুক্ত গুরুত্বপূর্ণ এলাকা
** বহলবাড়িয়া বাজার
** কুষ্টিয়া শহরের মজমপুর
** কুষ্টিয়া শহরের চৌড়হাস মোড়
** বটতৈল মোড়
** ভাদালিয়া বাজার
** আলামপুর-বালিয়াপাড়া বাজার
** বিত্তিপাড়া বাজার
** লক্ষীপুর বাজার
** ইসলামী বিশ্ববিদ্যালয় ক্যাম্পাস
* ঝিনাইদহ জেলার সংযুক্ত গুরুত্বপূর্ণ এলাকা
** শেখপাড়া বাজার
** গাড়াগঞ্জ মোড়
** ভাটই বাজার
** আরাপপুর মোড়

## চিত্রশালা


চিত্র:কুষ্টিয়া-ঝিনাইদহ মহাসড়ক, এন৭০৪.jpg|কুষ্টিয়া সদর উপজেলার লক্ষীপুর বাজার সংলগ্ন
চিত্র:Drone view of Kushtia Stadium (3).jpg|কুষ্টিয়ার মধ্যে মহাসড়কের পশ্চিম পাশে শহীদ আবরার ফাহাদ স্টেডিয়াম
চিত্র:N704 (Bangladesh) in Custom's Morr, Kushtia (cropped).jpg|বামে নির্মাণাধীন সেলিমা মেডিকেল কলেজ হাসপাতাল ও ডানে কুষ্টিয়া জেলা সুইমিংপুল


## তথ্যসূত্র

## বহিঃসংযোগ

বিষয়শ্রেণী:বাংলাদেশের জাতীয় মহাসড়ক
বিষয়শ্রেণী:খুলনা বিভাগের মহাসড়ক
বিষয়শ্রেণী:কুষ্টিয়া জেলার সড়ক পরিবহন
বিষয়শ্রেণী:ঝিনাইদহ জেলার সড়ক পরিবহন
বিষয়শ্রেণী:পাবনা জেলার সড়ক পরিবহন
মিনহাজ বিশ্ববিদ্যালয়, লাহোর

**মিনহাজ বিশ্ববিদ্যালয় লাহোর (এমইউএল)**পাকিস্তানের পাঞ্জাবের লাহোরে অবস্থিত একটি বেসরকারী বিশ্ববিদ্যালয় ।

## ইতিহাস এবং সংক্ষিপ্ত বিবরণ
১৯৮৬ সালের ১৮ সেপ্টেম্বর মিনহাজ বিশ্ববিদ্যালয়টি প্রতিষ্ঠা করা হয়। ডঃ মুহম্মদ তাহিরুল কাদরী বিশ্ববিদ্যালয়টি প্রতিষ্ঠা করেন। আন্তর্জাতিক শিক্ষা ও কল্যাণ সংস্থা মিনহাজ-উল-কুরআনের অন্যতম শিক্ষা শাখা হিসাবে বিশ্ববিদ্যালয়টি প্রতিষ্ঠা করা হয়। ডঃ মুহম্মদ তাহিরুল কাদরী আরও পাঁচ বছর আগে ১৯৮১ সালের ৩১ অক্টোবর মিনহাজ-উল-কুরআন সংস্থাটি প্রতিষ্ঠা করেন। 

বিশ্ববিদ্যালয়টির দুটি ক্যাম্পাস রয়েছে: একটি লাহোরের মডেল টাউন এক্সটেনশনে এবং দ্বিতীয় ক্যাম্পাসটি লাহোর পৌরসভায় অবস্থিত। ২০০৫ সালের ১৫ অক্টোবর থেকে পাঞ্জাব সরকার বিশ্ববিদ্যালয়টিকে ডিগ্রি প্রদানের অনুমোদন দেয়। 

## শিক্ষায়তনিক
বিশ্ববিদ্যালয়টি(এমইউএল) নিম্নলিখিত অনুষদ এবং বিভাগ নিয়ে গঠিত:

### অর্থনীতি ও পরিচালনা বিজ্ঞান অনুষদ

* ব্যবসা ব্যবস্থাপনা বিভাগ
* অর্থনীতি বিভাগ
* বাণিজ্য ও ফাইনান্স বিভাগ
* উৎকর্ষতার আন্তর্জাতিক কেন্দ্র

### মৌলিক বিজ্ঞান এবং গণিত অনুষদ

* রসায়ন বিভাগ
* পদার্থবিজ্ঞান বিভাগ
* গণিত বিভাগ
* পরিসংখ্যান বিভাগ
* উদ্ভিদবিদ্যা বিভাগ

### কম্পিউটার সায়েন্স ও তথ্য প্রযুক্তি অনুষদ

* কম্পিউটার সায়েন্স বিভাগ
* তথ্য প্রযুক্তি বিভাগ
* সফটওয়্যার ইঞ্জিনিয়ারিং বিভাগ

### সামাজ বিজ্ঞান এবং মানবিক অনুষদ

* পলিটিকাল স্টাডিজ বিভাগ
* গণযোগাযোগ বিভাগ
* এডুকেশন সায়েন্সেস বিভাগ
* গ্রন্থাগার ও তথ্য বিজ্ঞান স্কুল

### ভাষা অনুষদ

* ইংরেজি ভাষা ও সাহিত্য বিভাগ
* আরবি এবং প্রাচ্য ভাষার বিভাগ
* উর্দু এবং এশিয়ান ভাষা বিভাগ

### ইসলামিক স্টাডিজ অনুষদ

* ইসলামী চিন্তা ও সভ্যতা বিভাগ
* শরিয়াহ ও ইসলামিক আইন বিভাগ

### জোটবদ্ধ স্বাস্থ্য বিজ্ঞান অনুষদ

* ক্লিনিকাল পুষ্টি অনুষদ
* খাদ্য বিজ্ঞান এবং প্রযুক্তি

## আরও দেখুন

* মিনহাজুল কুরআন
* পাকিস্তানের বিশ্ববিদ্যালয়সমূহের তালিকা

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* মিনহাজিয়ানস এলামনাই ওয়েবসাইট

বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:পাকিস্তানে ইসলামি বিশ্ববিদ্যালয় ও মহাবিদ্যালয়
বিষয়শ্রেণী:পাকিস্তানের বেসরকারি বিশ্ববিদ্যালয়
বিষয়শ্রেণী:১৯৮৬-এ পাকিস্তানে প্রতিষ্ঠিত
বিষয়শ্রেণী:লাহোরের বিশ্ববিদ্যালয় ও কলেজ
বিষয়শ্রেণী:পাকিস্তানের প্রকৌশল বিশ্ববিদ্যালয় ও কলেজ
মায়াবাজার

**মায়াবাজার**  কে ভি রেড্ডি পরিচালিত ১৯৫৭ সালের একটি ভারতীয় মহাকাব্যিক কল্পনাধর্মী চলচ্চিত্র।  এটি বি নাগি রেড্ডি ও আলুড়ি চক্রপাণি তাঁদের ব্যানার বিজয়া বৌহিনী স্টুডিওসের দ্বারা প্রযোজনা করেন।

## তথ্যসূত্র

বিষয়শ্রেণী:১৯৫৭-এর চলচ্চিত্র
বিষয়শ্রেণী:মহাভারত অবলম্বনে চলচ্চিত্র
বিষয়শ্রেণী:হিন্দু পৌরাণিক চলচ্চিত্র
বিষয়শ্রেণী:ভারতীয় বহুভাষিক চলচ্চিত্র
বিষয়শ্রেণী:১৯৫০-এর দশকের তেলুগু ভাষার চলচ্চিত্র
বিষয়শ্রেণী:১৯৫০-এর দশকের তামিল ভাষার চলচ্চিত্র
তরুণ রায় (ধনঞ্জয় বৈরাগী)

**তরুণ রায়** (ছদ্মনাম **ধনঞ্জয় বৈরাগী**; ১৯২৭ – ৩০ অক্টোবর ১৯৮৮) ছিলেন এক বিশিষ্ট বাঙালি নাট্যকার, সাহিত্যিক, মঞ্চাভিনেতা ও নাট্যনির্দেশক। বাংলা একাঙ্ক নাটকের একটি নতুন ধারার প্রবর্তক ছিলেন তিনি।

## সংক্ষিপ্ত জীবনী

বাংলা থিয়েটার জগতে তরুণ রায় বীরেন্দ্রকৃষ্ণ ভদ্র, মহেন্দ্র গুপ্তের সমসাময়িক ছিলেন। উৎপল দত্তের সহপাঠী ছিলেন। তবে পড়াশোনার সময় থেকেই তার বাংলা রঙ্গমঞ্চের প্রতি প্রবল আকর্ষণ ছিল। ১৯৫৪ খ্রিস্টাব্দে সম্পূর্ণ ব্যক্তিগত উদ্যোগে ভবানীপুরের চক্রবেড়িয়া রোডে নিজের বাড়িতে "থিয়েটার সেন্টার" নামে একটি রঙ্গালয়  স্থাপন করেন। সেখানে তিনি নিয়মিত নাট্য প্রশিক্ষণের ব্যবস্থাও করেছিলেন। তার প্রতিষ্ঠিত অপর সংস্থাটি ছিল "মুখোশ"। সারা ভারতের নাট্যদলকে নিয়ে প্রথম একাঙ্ক নাটক প্রতিযোগিতা সংগঠন করার কাজে তিনি পথিকৃৎ। ১৯৫১–৫২ খ্রিস্টাব্দে লন্ডনে ব্রিটিশ ড্রামা লিগের সাথে যুক্ত ছিলেন। সেসময় ইংরাজী ভাষায় বিদেশী শিল্পীদের নিয়ে তিনি রবীন্দ্রনাথের "বিসর্জন" এবং "ডাকঘর" সার্থক প্রযোজনা করে প্রশংসা লাভ করেন। বাংলা নাট্যজগতে গ্রুপ থিয়েটার আন্দোলনের পাশাপাশি পেশাদারি মঞ্চের সঙ্গে তার ঘনিষ্ঠ যোগাযোগ ছিল।  আন্তঃকলেজ নাট্য প্রতিযোগিতায় "ক্ষুধিত পাষাণ" নাটকে  নায়িকার ভূমিকায় স্কটিশ চার্চ কলেজের ছাত্রী দীপান্বিতার সাথে প্রথম আলাপ হয় ও পরে বিবাহ। এরপরে বহু নাটকে এক সঙ্গে অভিনয় করেন এই দম্পতি। ১৯৫৯ খ্রিস্টাব্দে রঙমহল মঞ্চে 'এক মুঠো আকাশ' নাটকটি মঞ্চস্থ করেন। তার 'এক পেয়ালা কফি' , 'আগন্তুক' প্রভৃতি নাটকও পেশাদারি মঞ্চে বিপুল জনপ্রিয়তা পেয়েছিল। মঞ্চে তিনিই প্রথম দ্বৈত ভূমিকায় অবতীর্ণ হন। 'বন পলাশির পদাবলী', 'পঙ্কতিলক', কুহেলী' প্রভৃতি চলচ্চিত্রে অভিনয় করেছেন। উপন্যাস এবং ছোটগল্পও তিনি লিখেছেন। তবে লেখালেখিতে তিনি ধনঞ্জয় বৈরাগী ছদ্মনাম ব্যবহার করতেন। তার রচিত গ্রন্থগুলির মধ্যে উল্লেখযোগ্য:
* *ধৃতরাষ্ট্র* (১৯৫৭)
* *রুপোলি চাঁদ* (১৯৫৮)
* *আর হবে না দেরী*
* *সৈনিক*
* *রজনীগন্ধা* (১৯৬০) 
* *পরাজিত নায়ক*
* *অঘটন আজো ঘটে*
* *পুড়েও যা পোড়ে না*
* *মুখোশের আড়ালে*
* *কালো হরিণ চোখ*
* *কেঁচো খুঁড়তে সাপ* (জীবনতারা হালদারের জীবনী অবলম্বনে)
* *নুনের পুতুল সাগরে*
* *রেসকোর্স*

তরুণ রায় রাজনীতিতে কংগ্রেসি ছিলেন বলেই বাম আমলে তেমন কিছু করতে পারেননি। তিনি কলকাতা পুরসভার কংগ্রেস অল্ডারম্যান ছিলেন। কলকাতাররবীন্দ্রভারতী বিশ্ববিদ্যালয়ের চারুকলা অনুষদের ডিন ছিলেন। বাংলা চলচ্চিত্রের  প্রখ্যাত চলচ্চিত্র অভিনেতা  দূরদর্শনের সৌমকান্তি সংবাদ পাঠক দেবরাজ রায় তার পুত্র এবং অভিনেত্রী অনুরাধা রায় তার পুত্রবধূ।

## সম্মাননা

বিভিন্ন সংস্থার পুরস্কারের সাথে তিনি নাট্য পরিচালনায় ভারত সরকারের সঙ্গীত নাটক অকাদেমি পুরস্কার লাভ করেন ১৯৮৭ খ্রিস্টাব্দে।

## মৃত্যু

নাট্যব্যক্তিত্ব তরুণ রায় ১৯৮৮ খ্রিস্টাব্দের ৩০ অক্টোবর কলকাতায় প্রয়াত হন।

## তথ্যসূত্র

বিষয়শ্রেণী:১৯২৭-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি নাট্যকার
বিষয়শ্রেণী:বাঙালি লেখক
জাহান্নামের দরজা

**জাহান্নামের দরজা** দিয়ে পৃষ্ঠতলে বিভিন্ন স্থানের প্রবেশপথ রয়েছে বিশ্বব্যাপি এমন একটি কাল্পনিক খ্যাতি রয়েছে। সাধারণত অস্বাভাবিক ভূতাত্ত্বিক ক্রিয়াকলাপের অঞ্চলগুলিতে যেমন, আগ্নেয়গিরির অঞ্চল, হ্রদ, পাহাড়ে গুহাকে জাহান্নামের দরজা বলে ব্যাপক প্রচলন রয়েছে।

## ইসলাম ধর্মে জাহান্নামের দরজা
জাহান্নাম একটি কিন্তু তার দরজা সাতটি:
দলীল: আল্লাহ বলেন:
وَإِنَّ جَهَنَّمَ لَمَوْعِدُهُمْ أَجْمَعِينَ – لَهَا سَبْعَةُ أَبْوَابٍ لِّكُلِّ بَابٍ مِّنْهُمْ جُزْءٌ مَّقْسُومٌ
“তাদের সবার নির্ধারিত স্থান হচ্ছে জাহান্নাম। এর সাতটি দরজা আছে। প্রত্যেক দরজার জন্যে এক একটি পৃথক দল আছে।” (সূরা হিজর ৪৩ ও ৪৪ নং আয়াত)
মুফাসসিরগণ বলেন: উপর নিচ করে সাতটি স্তরে জাহান্নামের দরজাগুলো অবস্থিত। ইবলিস শয়তানের অনুসারীরা তাদের আমল অনুযায়ী উক্ত দরজাগুলো দিয়ে জাহান্নামে প্রবেশ করবে।

## মধ্যযুগীয় দরজা
মধ্যযুগীয় সময়ে সিসিলির এটনা পর্বতকে জাহান্নামের প্রবেশ পথ হিসাবে বিবেচনা করা হত।

তখনকার জাহান্নামের দরজাগুলি সাধারণত চোয়াল মত দেখা যেতো, হেলমাউথ এর গঠিত নরকের প্রবেশদ্বার ছিল এক বিশাল দানবের মুখের মত।

## শিল্প
১৮৮৮ সালের ২০ আগস্ট আগুস্টে রডিন প্যারিসে নতুন একটি শিল্প যাদুঘরের জন্য নরকের দরজার প্রতীক হিসাবে এক জোড়া ব্রোঞ্জের দরজা তৈরি করার জন্য অর্ডার পেয়েছিলেন। দরজা জোরা ১৮৮৮ এর এক্সপোজেনশন ইউনিভার্সলে প্রদর্শিত হয়েছিল তবে তখন দরজাটি খোলা হয়নি। রডিনের এটাই প্রথম একক প্রদর্শনীর অংশ ছিল। রডিনের দরজাটি তৈরি করতে সাত বছর সময় লেগেছিল, এতে ২০০ এরও বেশি পরিসংখ্যান প্রদর্শিত হয়েছিল। তিনি প্রথমে ইনফার্নো বা নরকের কথা চিন্তা করে এই দরজা জোরা তৈরি করতে অনুপ্রাণিত হয়েছিলেন তবে পরে সবার অনুপ্রেরণায় আরও মনোনিবেশ করেছিলেন। এই নরকের দ্বারগুলি রডিনেরল অন্যতম কাজ ছিল। ১৮৮৯ সালে এক্সপোশন ইউনিভার্সলে তাঁর দরজাটি প্রদর্শন করার কথা ছিলেন। সে এগুলি শেষ করতে খুব ব্যস্ত হয়ে ছিলেন এবং ১৮৯০ সালে ভাস্কর উপর কাজ করা বন্ধ করে দিয়েছেন। রডিনের জীবদ্দশায় মডেলটি কখনও প্রদর্শন করা হয়নি, ১৯২৫ সালে এটি প্রথম প্রদর্শন হয়েছিল।


File:Gates of Hell sculpture by Rodin; angled view from right.JPG|ক্যালিফোর্নিয়ার স্ট্যানফোর্ড বিশ্ববিদ্যালয়ের রডিনের ভাস্কর্য
File:Simon Marmion (Flemish, active 1450 - 1489) - The Gates of Hell and Lucifer - Google Art Project.jpg|সাইমন মারমিয়ন (ফ্লিমিশ, সক্রিয় ১৪৫০ - ১৪৮৯) - দ্য গেটস অফ হেল অ্যান্ড লুসিফার - গুগল আর্ট প্রকল্প
File:Monster in Parco dei Mostri (Bomarzo).jpg|বোমারজোর উদ্যানগুলিতে অরকাসের মুখ, সি.১৫৬০


## তথ্যসূত্র

.

বিষয়শ্রেণী:গ্রিক পুরাণ
বিষয়শ্রেণী:নরক
বিষয়শ্রেণী:রোমান পুরাণ
বিষয়শ্রেণী:মধ্যযুগীয় কিংবদন্তি
২০২০–২১ কোপা দেল রেই

**২০২০–২১ কোপা দেল রে** রয়্যাল স্প্যানিশ ফুটবল ফেডারেশন কর্তৃক আয়োজিত স্পেনীয় ক্লাবগুলোর মধ্যকার ফুটবল প্রতিযোগিতা, কোপা দেল রে-এর ১১৯তম আসর।

এই প্রতিযোগিতার পূর্ববর্তী আসরের চ্যাম্পিয়ন দল ছিল রিয়াল সোসিয়েদাদ, যারা ১৬ দলের পর্বে রিয়াল বেতিসের অতিরিক্ত সময় শেষে ৩–১ গোলের ব্যবধানে পরাজিত হয়ে এই আসর হয়ে বিদায় নিয়েছিল।

২০২১ সালের ১৭ই এপ্রিল তারিখে, স্পেনের সেভিলের লা কার্তুহা স্টেডিয়ামে অনুষ্ঠিত ফাইনালে বার্সেলোনা ৪–০ গোলের ব্যবধানে অ্যাথলেটিক বিলবাওকে পরাজিত করে ৩১তম বারের মতো শিরোপা জয়লাভ করেছে। এই আসরের বিজয়ী দল, বার্সেলোনা ২০২১–২২ উয়েফা ইউরোপা লীগের গ্রুপ পর্বে খেলার জন্য উত্তীর্ণ হয়েছে, তবে যদি বার্সেলোনা তাদের ঘরোয়া লীগে ফলাফলের ভিত্তিতে ২০২১–২২ উয়েফা চ্যাম্পিয়নস লীগে উত্তীর্ণ হতে পারবে। এছাড়াও এই আসরের চ্যাম্পিয়ন ও রানার-আপ দল ২০২১–২২ স্পেনীয় সুপার কাপে অংশগ্রহণ করার জন্য উত্তীর্ণ হয়েছে।

২০২০ সালের ১১ই নভেম্বর হতে ২০২১ সালের ১৭ই এপ্রিল পর্যন্ত সমগ্র স্পেন জুড়ে এই প্রতিযোগিতা অনুষ্ঠিত হয়েছিল।

## ফাইনাল

## পরিসংখ্যান
### শীর্ষ গোলদাতা

## টীকা

## তথ্যসূত্র

## বহিঃসংযোগ

বিষয়শ্রেণী:কোপা দেল রেইয়ের আসর
এস্পার্মিয়া

থাম্ব|বীর্যের অভাব হ'ল এস্পারমিয়া
**এস্পার্মিয়া** হল এমন রেতঃপাত যাতে কোন বীর্য থাকে না বা একেবারেই অনুল্লেখ্য পরিমাণে থাকে (এজুস্পার্মিয়ার সাথে দ্বিধান্বিত হবেন না)। এটি পুরুষের অনুর্বরতার সাথে জড়িত একটি বিষয়।

এর একটি কারণ হল পশ্চাৎমুখী রেতঃপাত হওয়া। পশ্চাৎমুখী রেতঃপাত অবশ্য অতি ঔষধ ব্যবহারের মাধ্যমে ফিরিয়ে আনা যায়। পশ্চাৎমূখী রেতঃপাত প্রোস্টেট সার্জারি করার ফলেও হতে পারে। এস্পার্মিয়া বেটা বাধাদানকারি ঔষধের কারনেও হতে পারে যেমন টেমসুলোসিন এবং সিলোডোসিন।

আরেকটি কারণ হল বীর্য যে পথে পরিবাহিত হয় সেই রেতঃপাত নালীর বাধা থাকা, যার ফলে সম্পূর্ণ বা খুব কম পরিমাণে (ওলিগোস্পার্মিয়া) বীর্যপাত হবে। এতে যে বিষয়টি হয় তা হল বীর্যে শুধুমাত্র প্রোস্টেট গ্রন্থির নিঃসৃত বস্তু থাকে যেটা রেতঃপাত নালীর শুরুরস্থলের দিকে ধাবিত হয় যেখানে তাদের বাহিরের দিকে আসার কথা।

এস্পার্মিয়া এন্ড্রোজেনের অভাবজনিত কারনেও হতে পারে। এর ফলে দেরীতে বয়ঃসন্ধি শুরু হতে পারে। এন্ড্রোজেন কম থাকা বা প্রস্টেট গ্রন্থির ক্যান্সার চিকিৎসার (পুরোপুরি এন্ড্রোজেন বন্ধ করে দেয়া) ফলে এন্ড্রোজেন কম থাকায় প্রস্টেট গ্রন্থি ও সেমিনাল ভেসিকল এন্ড্রোজেনের ঘাটতিতে পড়ে ফলে তারা আকারে ছোট হয় এবং সেমিনাল তরল উৎপাদন করতে পারে না।

## আরও দেখুন
* পশ্চাৎমুখী রেতঃপাত
* রেতঃপাত নালীর বাধা

## তথ্যসূত্র

## বহিঃসংযোগ

বিষয়শ্রেণী:শুক্রাশয়ের অনুর্বরতার কারণ
ইসলামি বিশ্ববিদ্যালয় কলেজ, নাজাফ

**ইসলামী বিশ্ববিদ্যালয় কলেজ** ইরাকের নাজাফে অবস্থিত একটি বেসরকারী ইরাকি বিশ্ববিদ্যালয়। ২০০৪ সালে ইরাকের নাজাফে বিশ্ববিদ্যালয়টি প্রতিষ্ঠিত হয়।

সাদিরুলদিন আল-গুবঞ্চি বিশ্ববিদ্যালয়টি প্রতিষ্ঠা করেন। বিশ্ববিদ্যালয়ে বর্তমানে প্রায় ৭০০০ শিক্ষার্থী ভর্তি রয়েছে।  কলেজটি ইরাকি উচ্চ শিক্ষা ও বৈজ্ঞানিক গবেষণা মন্ত্রণালয় দ্বারা স্বীকৃত।

## ইতিহাস
১৯৯৬ সালে বেসরকারী কলেজের (১৩) নং আইন অনুসারে উচ্চশিক্ষা ও বৈজ্ঞানিক গবেষণা মন্ত্রণালয় বিশ্ববিদ্যালয়টিকে সরকারী স্বীকৃতি এবং একটি ভিত্তি লাইসেন্স দেয়।

২০০৯ সালে কলেজটিকে মন্ত্রিপরিষদের সাধারণ সচিবালয় থেকে (নাজাফের ইসলামী বিশ্ববিদ্যালয় কলেজ) নামে একটি ভিত্তি লাইসেন্সও দেওয়া হয়। ২০০৯ সালের ৫/১১/২০০৯ তারিখের ৩৮১ নং ধারা অনুযায়ী ৩৩১৯০৬ নং চিঠিতে মন্ত্রিপরিষদ সচিবালয় অনুমোদন দেয়।

## বিভাগসমূহ
কলেজটি বিভিন্ন বিভাগে স্নাতক ডিগ্রি প্রদান করে। বিভাগগুলি অন্তর্ভুক্ত: 

* আইন
* রাজনৈতিক ও আন্তর্জাতিক বিজ্ঞান
* কুরআনিক ও ভাষাগত শিক্ষা
* ইসলামিক মতবাদ
* গণমাধ্যম
* কম্পিউটার ইঞ্জিনিয়ারিং প্রযুক্তি
* শীতাতপনিয়ন্ত্রণ প্রকৌশল প্রযুক্তি

## তথ্যসূত্র

## আরও দেখুন
* ইরাকের বিশ্ববিদ্যালয়ের তালিকা

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:২০০৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ইরাকের বিশ্ববিদ্যালয়
বিষয়শ্রেণী:২০০৪-এ ইরাকে প্রতিষ্ঠিত
এস্থেনোজুস্পার্মিয়া

**এস্থেনোজুস্পার্মিয়া** (বা **এস্থেনোস্পার্মিয়া**) হল একটি চিকিৎসাবিজ্ঞানের সংজ্ঞা যার অর্থ হল শুক্রানুর কম গতিশীলতা। সম্পূর্ণ এস্থেনোজুস্পার্মিয়া হল সেই অবস্থা যেখানে বীর্যপাতের ১০০ শতাংশ শুক্রানুই হল অচল। এটি ৫০০০ পুরুষের মধ্যে ১ জনের দেখা যায় বলে জানা যায়। এরূপ অবস্থার কারণ হিসেবে জানা যায় শুক্রানুর গঠন অস্বাভাবিক হওয়া এবং বিপাকীয় ঘাটতি (দেখুন Primary ciliary dyskinesia) এবং নেক্রোজুস্পার্মিয়া.

এটির ফলে শুক্রানুর মান কমে যায় এবং তার ফলসরূপ পুরুষের অনুর্বরতা বা কম অনুর্বরতার মত সমস্যা দেখা দেয়। গর্ভধারণের সম্ভাবনা বাড়াতে হলে এ অবস্থায় একটি পদ্ধতি হল আইসিএসআই. এস্থেনোজুস্পার্মিয়ায় টেকসই শুক্রানুর শতাংশ ০ থেকে ১০০ শতাংশের মধ্যে ওঠা নামা করে।

## ডিএনএ খন্ডন
থাম্ব|269x269পিক্সেল|ডিএনএ (DNA)
শুক্রানুর ডিএনএ খন্ডন মাত্রা যাদের ওলিগোস্পার্মিয়া অথবা টেরাটোস্পার্মিয়া আছে তাদের তুলনায় এস্থেনোজুস্পার্মিয়ায় আক্রান্তদের বেশি। রাইট এট এল. করা একটি সমীক্ষায় পাওয়া গেছে যে, পুরুষের মধ্যে যাদের এস্থেনোজুস্পার্মিয়া আছে তাদের ৩১% ভাগ পুরুষের ডিএনএ খন্ডনের হার বেশি পাওয়া গিয়েছে। উচ্চ মাত্রার ডিএনএ খন্ডন অবস্থা থাকলে পুরুষদের অনুর্বরতার পেছনে তার গুরুত্বপূর্ণ ভূমিকা রয়েছে।

## এস্থেনোজুস্পার্মিয়া এবং ডিএইচএ

২০১৫ সালে ইসলামিয়ান এট এল. শুক্রানুর লিপিড মেমব্রেন গঠনের সাথে এস্থেনোজুস্পার্মিয়া রোগটি দেখা দেয়ার মধ্যে সম্পর্ক খুজে পান। যেসকল শুক্রানুর পলিআনস্ট্রাকচারড ফ্যাটি এসিড যেমন ডকোসাহক্সেনয়িক এসিড (ডিএইচএ) আছে সেগুলোর উর্বরতা বেশি হয় বলে পরীক্ষায় দেখা গেছে। ডিএইচএ এক ধরনের এসিড যেটি সিক্স ডাবল বনস থেকে গঠিত হয়। এটি মেমব্রেনের তারল্য ঠিক রাখে যা ঠিক থাকলে ডিম্বাশয়ে ফিউশন সঠিকভাবে হয়।

ইদুরের উপর গবেষনায় দেখা গেছে ডিএইচএ শুক্রের এক্রোসম কার্যে প্রয়োজনীয় এবং ডিএইচএ কম থাকা বা অনুপস্থিতিতে শুক্রের গঠনগত অস্বাভাবিকতা, গতিশীলতা হ্রাস এবং অনুর্বরতা দেখা দেয় যা খাদ্য গ্রহণের সময় ডিএইচএর অভাব পূরণ হেতু ঠিক করা যায়।

আরও দেখা গেছে মানুষের বেলায়ও ডিএইচএ সাপ্লিমেন্ট দেয়ার পর শুক্রের গতিশীলতা বৃদ্ধি পেয়েছে। একইসাথে দেখা গেছে ডিএইচএ সাপ্লিমেন্ট গ্রহণ করার ফলে ক্রিওপ্রিজারেশন প্রক্রিয়ার ক্ষতির হাত থেকে শুক্রানুকে রক্ষা করা যাচ্ছে।

## তথ্যসূত্র

* 
* 

## বহিঃসংযোগ
* GP Notebook
* Fertility network

বিষয়শ্রেণী:শুক্রাশয়ের অনুর্বরতার কারণ
অন এ টাইট্রপ

***অন এ টাইট্রপ*** (২০০৭) হলো রাফ্টো ফাউন্ডেশন ফর হিউম্যান রাইটস এর সহযোগিতায় পিরায়া ফিল্ম এবং লম ফিল্মস-এর সহ-প্রযোজনায় নির্মিত একটি প্রামাণ্য চলচ্চিত্র। এটি পরিচালনা করেছেন পেটর লম এবং প্রযোজনা করেছেন টরস্টাইন গ্রাউড।

## সংক্ষিপ্তসার
চলচ্চিত্রটি চীনের জিনজিয়াং প্রদেশের একটি অনাথ আশ্রমে বসবাসকারী চার শিশুকে কেন্দ্র করে আবর্তিত হয়েছে। শিশুরা চীনের বৃহত্তম মুসলিম সংখ্যালঘু উইঘুর। তাদের স্বপ্ন হল টাইট্রপ ওয়াকার হয়ে ওঠার, এটি একটি প্রাচীন উইঘুর ঐতিহ্য।

বাচ্চারা টাইট্রপে হাঁটতে শিখতে শুরু করে, কিন্তু কয়েক মাসের মধ্যে, তাদের কোচ তাদের অপর্যাপ্ত বলে বিচার করে। এখন তাদের কিছু স্বপ্ন পরিবর্তিত হয়: একজন শিক্ষক হতে চায়, আরেকজন পেশাদার গায়ক হতে চায়। তাদের মধ্যে একজন অবশ্য মনে করেন যে তিনি খুব ছোটো যে কোন কিছুতে ভাল হতে পারবে না। অবশেষে, যিনি টাইট্রপে হাঁটার সময় নিজেকে সবচেয়ে প্রতিভাবান বিচার করেছিলেন এবং যিনি গিনেস বুক অফ ওয়ার্ল্ড রেকর্ডসে টাইট্রপে হাঁটার জন্য একটি জায়গা নেওয়ার স্বপ্ন দেখেন, তাকে অসাধু কোচ ছেড়ে দেন যিনি কেবল অর্থের প্রতি আগ্রহী বলে মনে হয়।

এক বছর পরে, একজন ভিন্ন কোচ অনাথ আশ্রমে আসে। প্রেম এবং দয়ার মাধ্যমে, তিনি শিশুদের প্রাথমিক ব্যর্থতাকে সাফল্যের দিকে নিয়ে যান। চলচ্চিত্রটি তাদের নিজ শহরের সামনে একটি উচ্চ তারে - সুরক্ষা জাল ছাড়াই হেঁটে তাদের অভিনয়ের মাধ্যমে শেষ হয়।

এই চলচ্চিত্রে টাইট্রপে হাঁটা একটি রূপক যে কীভাবে উইঘুররা তাদের মুসলিম বিশ্বাস এবং কমিউনিস্ট রাষ্ট্রে বসবাসের মধ্যে ভারসাম্য বজায় রাখার চেষ্টা করে, যেখানে তারা তাদের ধর্ম অনুশীলনে কঠোরভাবে সীমাবদ্ধ। জিনজিয়াং-এ ধর্ম নিয়ে চীনা নীতি নথিভুক্ত করা এটিই প্রথম চলচ্চিত্র।

## পুরস্কার

* বিজয়ী - ওয়ার্সা আন্তর্জাতিক চলচ্চিত্র উৎসব ২০০৬, ওয়াচ ডক পুরস্কার
* বিজয়ী - শিকাগো আন্তর্জাতিক ডকুমেন্টারি ফেস্টিভাল ২০০৭, গ্র্যান্ড প্রিক্স, সংক্ষিপ্ত।
* মনোনীত - ওয়ান ওয়ার্ল্ড মিডিয়া অ্যাওয়ার্ডস, লন্ডন ২০০৭

## আরও দেখুন

* ইসলাম সম্পর্কিত চলচ্চিত্র তালিকা
* চীনে ইসলাম
* উইঘুর জাতি
* ১০০% আরাবিকা
* ফাতিমা (২০১৫-এর চলচ্চিত্র)
* ইনসাইড মক্কা
* দ্য মুসলিম জেসাস
* দ্য জার: এ টেল ফ্রম দ্য ইস্ট
* ব্লক ১৩
* সেন্ট মেরি (চলচ্চিত্র)

## তথ্যসূত্র

## বহিঃসংযোগ

* 
* 
* প্রযোজনা কোম্পানি
* আন্তর্জাতিক পরিবেশক 
* নরওয়েজিয়ান পরিবেশক
* প্রাতিষ্ঠানিক ওয়েবসাইট 
* নরওয়েজিয়ান চলচ্চিত্র ইনস্টিটিউটে একটি টাইট্রোপে

বিষয়শ্রেণী:চীনে ইসলাম
বিষয়শ্রেণী:নরওয়েজিয় চলচ্চিত্র
বিষয়শ্রেণী:ইসলাম সম্পর্কে প্রামাণ্য চলচ্চিত্র
বিষয়শ্রেণী:২০০৭-এর চলচ্চিত্র
নকি আলী খান

**নকি আলী খান** (১৮৩০-১৮৮০) (উর্দু : نقی علی خان) ছিলেন একজন ভারতীয় সুন্নি হানাফি ইসলামি পণ্ডিত, মুফতি এবং আহমদ রেজা খানের পিতা। নকি আলী ২৬টি গ্রন্থ রচনা করেন সীরাত এবং আকীদা বিষয়ে এবং তিনি এক হাজার ফতোয়া জারি করেন।

## বংশ এবং পরিবার
মাওলানা নকী আলীর জাতিগত এলাকা আফগানদের সুপরিচিত উপজাতি বারেচ। এই উপজাতির লোকেরা তাদের পূর্বপুরুষ কায়েস আব্দুল রশিদ পর্যন্ত পৌঁছে, যেটি কিছু ঐতিহাসিক ঐতিহ্য দ্বারা প্রমাণিত যে তিনি মুহাম্মদ (দ.)--এর সাথে দেখা করেছিলেন ও ইসলাম গ্রহণ করেছিলেন এবং বললেন, আমি দোয়া করেছি যে তোমার সন্তানরা যেন ধর্মকে শক্তিশালী করে। নকী আলি খানের বংশ কায়েস আব্দুর রশিদ পর্যন্ত ১৬ ধারার মধ্যে পৌঁছে। নকী আলি খানের প্রপিতামহ সুজাত জং মুহাম্মদ সাইদুল্লাহ খান নাদির শাহের সাথে ভারতে আসেন। এবং এখানে বসতি স্থাপন করেন। বাদশা মুহাম্মদ শাহ তাকে জায়গির হিসেবে লাহোরের শেশমহল দিয়েছিলেন এবং তিনি শশ হাজারী উপাধি পেয়েছেন, সুজাত জঙ্গ উপাধিও বাদশাহ মুহাম্মদ শাহ দিয়েছিলেন। এই ধারা বাকি পূর্বপুরুষ পর্যন্ত অব্যাহত ছিল, পরবর্তীতে পরিবারের পূর্বপুরুষরা দুনিয়া ও দ্বীনের খেদমত শুরু করেন, তার পিতা মুফতি রেজা আলী খান ভারতে প্রথম দার আল-ইফতা প্রতিষ্ঠা করেন, আরবি ভাষায় খুতবা যা আজোও সারা পাকিস্তান, ভারত ও বাংলাদেশে দেওবন্দী ও সুন্নি আলেমরা ঈদ ও শুক্রবার পড়েন, এটি তারই লেখা।
## জন্ম
নকি আলী খান ১২৪৬ হিজরি মোতাবেক ১৮৩০ সালে জন্মগ্রহণ করেন। তার পিতার নাম রেজা আলী খান।

## রচনাবলী

* আসুল উর-রিশাদ (اصول الرشاد لقمع مباني الفساد)
* ফাযায়েলে দুয়া (فضائل دعا)
* তাফসীর ই সূরা আলম নাশরাহ: আয়াতের ব্যাখ্যা (تفسیر سورہ الم نشرخ)।

## তথ্যসূত্র

## আরও পড়ুন

* নকি খানের উপর পিএইচডি থিসিস (উর্দু)
* আর্কাইভে তার সম্পর্কে বই
* দাওয়াত ই ইসলামির ওয়েবসাইট

বিষয়শ্রেণী:১৮৩০-এ জন্ম
বিষয়শ্রেণী:১৮৮০-এ মৃত্যু
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:ভারতীয় সুন্নি মুসলিম
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:মাতুরিদি ব্যক্তি
বিষয়শ্রেণী:হানাফি ফিকহ পণ্ডিত
বিষয়শ্রেণী:ভারতীয় সুফি
বিষয়শ্রেণী:আহমদ রেজা খানের পরিবার
বিষয়শ্রেণী:বেরলভী
বিষয়শ্রেণী:শিয়া ইসলামের সমালোচক
বিষয়শ্রেণী:হানাফী ব্যক্তি
বিষয়শ্রেণী:বেরেলির ব্যক্তি
বিষয়শ্রেণী:বেরেলি জেলার ব্যক্তি
বিষয়শ্রেণী:১৯শ শতাব্দীর ভারতীয় অ-কল্পকাহিনী লেখক
বিষয়শ্রেণী:১৯শ শতাব্দীর ইসলামের মুসলিম পণ্ডিত
আল-মানার (সাময়িকী)

***আল-মানার*** (  ; 'বাতিঘর'), আরবি ভাষায় লেখা একটি ইসলামিক ম্যাগাজিন ছিল, এবং ১৮৯৮ সাল থেকে ১৯৩৫ সালে মিশরের কায়রোতে তার মৃত্যুর আগ পর্যন্ত রশিদ রিদা দ্বারা প্রতিষ্ঠিত, প্রকাশিত এবং সম্পাদনা করা হয়েছিল।

## ইতিহাস এবং প্রোফাইল
*আল-মানার* ১৮৯৮ সালে রশিদ রিদা প্রতিষ্ঠা করেছিলেন। পত্রিকাটি প্রতিষ্ঠায় তার লক্ষ্য ছিল সংস্কারবাদী ধারণাগুলি স্পষ্টভাবে প্রকাশ করা এবং প্রচার করা এবং মুসলিম জাতির ঐক্য রক্ষা করা। ম্যাগাজিনটি কায়রো ভিত্তিক ছিল। এটি সাপ্তাহিক হিসাবে শুরু হয়েছিল তবে পরে এর প্রকাশ সংখ্যাকে মাসিকে পরিবর্তন করা হয়েছিল।

রশিদ রিদা ম্যাগাজিনের একমাত্র প্রধান সম্পাদক ছিলেন। এর বিষয়বস্তু ছিল কুরআনের ব্যাপকভাবে ব্যাখ্যা সম্পর্কে। রিদা *আল-মানার* অসংখ্য নিবন্ধ প্রকাশ করেছেন যা সৌদি আরবের ওয়াহাবি আন্দোলনের প্রশংসা করেছে। তবে পত্রিকাটিতে রাজনীতি সম্পর্কিত নিবন্ধগুলিও প্রকাশিত হত। অবদানকারীদের মধ্যে একজন ছিলেন আবদুর রহমান আল কাওকিবি, তিনি ছিলেন সিরিয়ার আলেপ্পোর পণ্ডিত। তার বই *উম্মুল কুরা* ১৯০২ সালের এপ্রিল থেকে ফেব্রুয়ারি ১৯০৩ সাল পর্যন্ত *আল-মানার-এ* ধারাবাহিকিত হয় যা একটি আরবীয়/শরীফিয়ান খেলাফত প্রতিষ্ঠার প্রস্তাব করেছিল।

১৯৩৫ সালে রশিদ রিদার মৃত্যুর পরে পত্রিকাটি অনিয়মিতভাবে ১৯৪০ সাল পর্যন্ত প্রকাশিত হয়েছিল। রিদা-র উত্তরাধিকারীরা দুটি ইস্যু প্রকাশ করেছিলেন এবং ১৯৩৯ থেকে ১৯৪০ সাল পর্যন্ত মুসলিম ব্রাদারহুডের অ্যাসোসিয়েশন *আল-মানারের* প্রকাশক ছিলেন।

## উত্তরাধিকার
আল-মানারের বৌদ্ধিক ঐতিহ্য আরব বিশ্বের জনপ্রিয় আন্দোলনদ্বারা গৃহীত মূল নীতিগুলির মধ্যে একটি, যার মধ্যে রয়েছে মিশরের মুসলিম ব্রাদারহুড এবং আলজেরিয়ায় *আলজেরিয়া 'উলামা' সমিতি*।

*আল-মানার* ১৯০৮ থেকে ১৯১৮ সাল পর্যন্ত ওরেনবার্গে প্রকাশিত তুর্কি ভাষার ম্যাগাজিন শুরা সহ বিভিন্ন জার্নালকে অনুপ্রাণিত করেছিল।

## আরও দেখুন

* ধর্মতাত্ত্বিক জার্নালের তালিকা

## তথ্যসূত্র
 

## বহিঃসংযোগ

*  , ইন্টারনেট সংরক্ষণাগারে

বিষয়শ্রেণী:সাপ্তাহিক ম্যাগাজিন
বিষয়শ্রেণী:আরবি ভাষার ম্যাগাজিন
বিষয়শ্রেণী:বিলুপ্ত রাজনৈতিক সাময়িকী
বিষয়শ্রেণী:ইসলামি ম্যাগাজিন
বিষয়শ্রেণী:মিশরের মাসিক সাময়িকী
বিষয়শ্রেণী:১৮৯৮-এ উসমানীয় সাম্রাজ্যে প্রতিষ্ঠিত
তিরুবান্মিয়ুর

**তিরুবান্মিয়ুর** দক্ষিণ ভারতের তামিলনাড়ু রাজ্যের চেন্নাই জেলার একটি বৃৃহত্তর আবাসিক অঞ্চল। পার্শ্ববর্তী তারামণিতে চেন্নাই শহরের প্রথম টেকনোলজি অফিস স্পেস তথা তথ্য প্রযুক্তি কেন্দ্র টাইডেল পার্ক তৈরি হওয়ার সাথে সাথে তিরুবান্মিয়ুরের অর্থনীতি এবং লোক বসতিতে বিপুল পরিবর্তন লক্ষ্য করা যায়।

টাইডেল পার্ককে কেন্দ্র করে তৈরি হওয়া তথ্যপ্রযুক্তি ব্যবসা কেন্দ্র, গবেষণা কেন্দ্র এবং একাধিক অফিসে যাতায়াতকারী চাকুরীজীবীরা তিরুবান্মিয়ুরকে নিজেদের স্থায়ী অথবা অস্থায়ী বাসস্থানের এলাকায় পরিণত করেছে। সঙ্গম তামিল সাহিত্যে উল্লিখিত শিবের নামে উৎসর্গীকৃত মরুন্দীশ্বর মন্দির এই লোকালয়েই অবস্থিত।

## নামকরণ
* মনে করা হয় এই নামটি এসেছে তিরু-আমাই-য়ুর থেকে৷ আম্বুরের নৃপতুঙ্গ বর্মণ রাজার ৮৯৫ খ্রিস্টাব্দের শিলালেখ থেকে পাদুবুরকোট্টমের আদিয়ার নদীর নিকটে আমাইয়ুর নামে একটি স্থানের উল্লেখ রয়েছে৷ এই নামের অর্থ কচ্ছপের নগরী৷ শহরের পার্শ্ববর্তী সমুদ্র সৈকত একটি গুরুত্বপূর্ণ কচ্ছপের উপস্থিতি বিশিষ্ট স্থান৷ 
* আবার কিছু জনশ্রুতি অনুসারে তিরুবান্মিয়ুর নামটি এসেছে তিরু-বাল্মীকি-উর থেকে, যার অর্থ বাল্মীকি মন্দিরের স্থান৷

## অবস্থান
তিরুবান্মিয়ুরের উত্তর দিকে বেসান্তনগর, পূর্ব দিকে বঙ্গোপসাগর, দক্ষিণ দিকে কোঠিবক্কম, দক্ষিণ-পশ্চিম দিকে পেরুঙ্গুড়ি, পশ্চিম দিকে তারামণি ও উত্তর-পশ্চিম দিকে আদিয়ার অবস্থিত৷

## পরিবহন
;বাস পরিবহন
চেন্নাই এমটিসির বাস পরিষেবার মাধ্যমে এই লোকালয় সহজে পরিবহনযোগ্য৷ এসইটিসি বাসগুলি পুদুচেরি যায়৷ মহাবলীপুরম থেকে পুদুচেরি অবধি বিস্তৃত ইস্ট কোস্ট রোড তিরুবান্মিয়ুরের ওপর দিয়ে দীর্ঘায়িত৷

;রেলওয়ে
লোকালয়ে রয়েছে চেন্নাই এমআরটিএস-এর তিরুবান্মিয়ুর রেলওয়ে স্টেশন৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
জামিয়া দারুল উলুম জাহিদান

**জামিয়া দারুল উলুম জাহেদন** (ফার্সি: دارالعلوم زاهدان) ইরানে অবস্থিত একটি শিক্ষাপ্রতিষ্ঠান। প্রতিষ্ঠানটি ইরানে দেওবন্দিদের বৃহত্তম ও সর্বোচ্চ প্রতিষ্ঠান। মোজাহিদ শেখ আবদুল্লাহর পুত্র আবদুলোলিজা জামিয়াহ প্রতিষ্ঠা করেছিলেন।

১৯৭১ সালে খৈয়াম রোডে দারুল উলুমের নতুন ভবনে জামিয়ার কার্যক্রম শুরু হয়। প্রায় ৮০ জন শিক্ষার্থী এবং ৬ জন শিক্ষক নিয়ে প্রথমবারের মতো শিক্ষামূলক কার্যক্রম শুরু করে। জামিয়া দারুল উলুম জাহেদন অনেক শিক্ষার্থী অধ্যয়নরত রয়েছ।

## শিক্ষার ধরণ
জামিয়ার শিক্ষাব্যবস্থা সাতটি পর্যায়ে বিভক্ত। প্রতিটি পর্যায়ের নাম এবং তা সম্পূর্ণ করার সময়কাল হল:
* প্রাথমিক পর্যায়: দুই বছর
* নিম্ন পর্যায়: দুই বছর
* সাধারণ মাধ্যমিক পর্যায়: দুই বছর
* বিশেষ পাঠ্যক্রম পর্যায়: দুই বছর
* উচ্চতর স্তর (বিএ) পর্যায়: চার বছর
* আলামিয়া (এমএ) পর্যায়: দুই বছর
* ফিকাহ (ইসলামিক আইনশাসন) বিশেষজ্ঞ: দুই বছর
কোনও সরকারী বিদ্যালয়ের প্রাথমিক সার্টিফিকেট থাকার পাশাপাশি দুই বছরের বিশেষ ফিকাহ বিষয়ে অধ্যয়নসহ অধ্যয়নের মোট সময়কাল ১৬ বছর।

## বিভাগ এবং প্রশাসনিক ভাগসমূহ
জামিয়ার নিম্নলিখিত বিভাগ ও ভাগ রয়েছে: দারুল-ইফতা, ইসলামি আইনশাস্ত্র, তাফসীর ও দাওয়াহ, দারুলকাদা ও তাহকীম, বালিকা বিদ্যালয়, হিফজুল কুরআন বিভাগ, তাজভিদ বিভাগ, দাওয়াত ও নির্দেশিকা কেন্দ্র, শিক্ষার্থীদের বিষয়ক অফিস, কেন্দ্রীয় গ্রন্থাগার, অনুবাদ ও গবেষণা কেন্দ্র, প্রকাশনা, আহলুস-সুন্নাহের ফিকাহ একাডেমি, আরবি ভাষা ও ইসলামিক স্টাডিজ ইনস্টিটিউট, বেলুচিস্তানের ইসলামিক স্কুলগুলির ইউনিয়ন, সুন্নি অনলাইন ওয়েবসাইট, মেডিকেল সেন্টার, ইসলামিক ইনস্টিটিউটগুলির অফিস ইত্যাদি।

এই শিক্ষাপ্রতিষ্ঠানের পাশেই ইরানের জাহেদনের প্রধান মাক্কী মসজিদ অবস্থিত। যা ইরানের সুন্নিদের বৃহত্তম মসজিদ।

## প্রকাশনা
জামিয়া *নেদয়ে ইসলাম* পত্রিকা প্রকাশ করছে। জামিয়া অনেক নিবন্ধও প্রকাশ করেছে।

সিদ্দিকী পাবলিকেশনের মাধ্যমে দারুল উলুম জাহেদন বহু ইসলামিক বই প্রকাশ করেছে। গবেষণা ও অনুবাদ কেন্দ্রের মাধ্যমে ফার্সি ও আরবি ভাষায় বেশ কয়েকটি ইসলামিক বই প্রকাশ করেছে।

## আরও দেখুন
* মাদ্রাসা
* দেওবন্দী
* দারুল উলুম দেওবন্দ
* দারুল উলুম করাচী
* দারুল উলুম লন্ডন
* আল জামিয়াতুল আহলিয়া দারুল উলুম মুঈনুল ইসলাম
* জামিয়া উলুমুল ইসলামিয়া

## তথ্যসূত্র

## বহিঃসংযোগ
* সুন্নি নিউজ 
* সুন্নি অনলাইন
* বিশ্বব্যাপী দারুল উলূম
* দারুল উলূম দেওবন্দ

বিষয়শ্রেণী:১৯৭১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ইরানের শিক্ষাপ্রতিষ্ঠান
বিষয়শ্রেণী:ইরানের দেওবন্দি মাদ্রাসা
বিষয়শ্রেণী:দেওবন্দি শিক্ষাপ্রতিষ্ঠান
তরিকত

**তরিকত** (আরবি: طريقة‎) যার বাংলা অর্থ: পদ্ধতি বা নিয়ম) হলো সুফিবাদের একটি স্তর। হাকীকা সন্ধানে অন্বেষীরা যেভাবে আধ্যাত্মিক শিক্ষা গ্রহণ করে প্রয়োগ বা গবেষণা বা তদন্ত বা যাচাই  করে সে পদ্ধতি হচ্ছে তরিকত।

তরিকা অনুসারীদের বলা হয় 'মুরিদ। বেশ কিছু সুফি তরিকা প্রচলিত রয়েছে।

যেমন: চিশতি, নকশবন্দি, কাদেরিয়া, সোহরাওয়ার্দিয়া,মাইজভাণ্ডারীয়া ইত্যাদি।

## ব্যাখ্যা

সুফিবাদের চারটি স্তর হচ্ছে শরীয়াহ,তরিকত,হাকীকত ও মারিফাত।

আধ্যাত্মিক ক্ষমতা লাভে ও সঠিক তরিকা অনুসরণে একজন মুর্শিদ অন্বেষীকে সহায়তা করে থাকেন। তরিকা অনুসারীদের 'মুরিদ' বলা হয়। যার অর্থ 'খোদার জ্ঞানকামী এবং স্রষ্টাপ্রেমী'। 
তরিকতেসিলসিলা বা শৃঙ্খলা রয়েছে।নক্সেবন্দীর উদাহরণ দেখিয়ে বলেন হযরত মুহাম্মদ (সা.) থেকে আলি (রা.) পর্যন্ত তরিকা এসেছিল। যে সব মুরিদ তরিকার অনুসারী হন তারা তাদের মুর্শিদ কর্তৃক দৈনিক দায়িত্ব-করণীয়-আমলের নির্দেশিকা পান।

## আরও দেখুন
* শরীয়াহ
* হাকীকত
* মারিফাত
* সুফিবাদ

## তথ্যসূত্র

বিষয়শ্রেণী:সুফিবাদ
বিষয়শ্রেণী:সুফিবাদের স্তর
বিষয়শ্রেণী:ইসলাম
নরেন্দ্র দেব

**নরেন্দ্র  দেব ** (৭ জুলাই ১৮৮৮ – ১৯ এপ্রিল ১৯৭১) ছিলেন একজন বাঙালি কবি ও লেখক। তিনি ছিলেন খ্যাতনামা সাহিত্যিক নবনীতা দেবসেনের পিতা।

## জন্ম ও শিক্ষা জীবন

নরেন্দ্র দেবের জন্ম ব্রিটিশ ভারতের অধুনা পশ্চিমবঙ্গের কলকাতার ঠনঠনিয়ার তৎকালীন বনেদি ও প্রগতিশীল পরিবারে। পিতা নগেন্দ্রনাথ দেব। জ্যাঠামহাশয় উপেন্দ্র চন্দ্র ছিলেন ডিরোজিওর শিষ্য। যৌবনে জ্ঞাতি-দাদা রাজেন দেবের প্রভাবে গুপ্ত বিপ্লবী দলে যোগ দিলেও সাহিত্য-ক্ষেত্রেই জীবন কাটিয়েছেন। কলকাতার মেট্রোপলিটন স্কুল থেকে কৃতিত্বের সঙ্গে প্রবেশিকা পরীক্ষা পাশ করেন, কিন্তু স্বাস্থ্যের কারণে কলেজি শিক্ষা লাভ হয়নি। তবে সারাজীবন পড়াশোনার মধ্যেই নিয়োজিত থাকেন।

## সাহিত্য কর্ম
ব্রহ্মবান্ধবের *সান্ধ্য* পত্রিকাতে তার প্রথম কবিতা প্রকাশিত হয়। তার রচিত প্রথম কাব্যগ্রন্থ "বসুধারা" , গল্পগ্রন্থ "চতুর্বেদাশ্রম" ও প্রথম উপন্যাস " গরমিল"। তবে 'ওমর খৈয়াম' -এর কাব্যানুবাদ  ১৯২৬ সালে প্রকাশের সঙ্গে সঙ্গে তার খ্যাতি বিস্তৃত হয়। কবিতা, গল্প,  উপন্যাস এবং শিশু সাহিত্য — সর্বক্ষেত্রেই তিনি কৃতিত্ব দেখিয়েছেন। 'ভারতী', 'কল্লোল', ' কৃত্তিবাস' ― বাংলা সাহিত্যের তিন যুগের এই পত্রিকাগুলির লেখকগোষ্ঠীর সঙ্গে তার সমান হৃদ্যতা ছিল। তিনি বিখ্যাত নাট্য-সাপ্তাহিক 'নাচঘরের' ও 'প্রথম চলচ্চিত্র সাপ্তাহিক 'বায়োস্কোপ'-এর  পরিচালক ছিলেন। ছোটদের জন্য প্রকাশিত মাসিক পত্রিকা 'পাঠশালা ' তিনি দীর্ঘ পনের বৎসর সম্পাদনা করেন। সাহিত্য জীবনে রবীন্দ্রনাথ, শরৎচন্দ্র, অক্ষয় বড়াল, কান্তকবি, নজরুল, মোহিতলাল এবং সত্যেন্দ্রনাথ দত্তের অন্তরঙ্গ ছিলেন। আবার সিনেমা-থিয়েটারের তৎকালীন শিল্পীরাও তার ঘনিষ্ঠ ছিলেন। বালবিধবা সাহিত্যিক রাধারাণীর সঙ্গে তার বিবাহ সেকালের এক আলোচ্য বিষয় ছিল। এই বিবাহে রবীন্দ্রনাথ আশীর্বাণী পাঠান এবং শরৎচন্দ্র উপস্থিত থাকেন। নরেন্দ্র দেবের রচিত প্রথম ছোটদের নাটক 'ফুলের আয়না 'নাট্যাচার্য শিশিরকুমার' স্টার মঞ্চে প্রযোজনা করেন। তার অন্যান্য উল্লেখযোগ্য গ্রন্থ--
* ভ্রমণকাহিনী-
** *রাজপুতের দেশে*
** *সাহেব-বিবির দেশে*
* উপন্যাস-
** *আকাশ কুসুম*
** *মানুষের মন*
* কিশোর সাহিত্য-
** *অনেক দিনের কথা*
** *আনন্দ মেলা*

তিনি ১৯২৬ খ্রিস্টাব্দে 'ওমর খৈয়াম' এবং ১৯২৯ খ্রিস্টাব্দে 'মেঘদূত' অনুবাদ করেন। ১৯৫০ খ্রিস্টাব্দে ইংল্যান্ড ও ফ্রান্স-সহ পশ্চিম ইউরোপ এবং ১৯৫৪ খ্রিস্টাব্দে রাশিয়া,  ফিনল্যান্ড ও চেকোশ্লোভাকিয়া ভ্রমণ করেন।

## সম্মাননা

নরেন্দ্র দেব ১৯৬৪ খ্রিস্টাব্দে "মৌচাক পুরস্কার ", 'ভুবনমোহিনী স্বর্ণ পদক' এবং ১৯৭১ খ্রিস্টাব্দে 'শিশিরকুমার পুরস্কার' লাভ করেন। তিনি বঙ্গীয় সাহিত্য পরিষদের দুবার সহ- সভাপতি, বেঙ্গল পি.ই.এন., শিশু সাহিত্য পরিষদ, শরৎচন্দ্রের সাহিত্য পরিষদ প্রভৃতির সভাপতি ছিলেন। ক্যালকাটা কেমিক্যাল ও রবীন্দ্রভারতী সঙ্গে তার যোগ ছিল।

## জীবনাবসান

নরেন্দ্র দেব ১৯৭১ খ্রিস্টাব্দের ১৯ শে এপ্রিল ৮২ বৎসর বয়সে কলকাতায় পরলোক গমন করেন।

## তথ্যসূত্র

বিষয়শ্রেণী:১৮৮৮-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি কবি
বিষয়শ্রেণী:বাঙালি সাহিত্যিক
বিষয়শ্রেণী:বাঙালি শিশুসাহিত্যিক
বিষয়শ্রেণী:বাঙালি ভ্রমণ বিষয়ক লেখক
বিষয়শ্রেণী:বাঙালি লেখক
হজ্জের ইতিহাস

ইসলামি লেখকরা দাবী করেন যে এটি নবি ইবরাহিমের সময় থেকে ইসলামি নবি মুহাম্মদ দ্বারা ইসলামি হজ্ব প্রতিষ্ঠার মাধ্যমে বর্তমান হজ্ব পর্যন্ত শুরু হয়েছিল, যেখানে লক্ষ লক্ষ মুসলমান তাদের বার্ষিক তীর্থযাত্রা পালন করেন।

ইসলামি বিবরণ মতে  হযরত ইব্রাহিম (আব্রাহাম) এর সময়ে হজব্রত পালন প্রবর্তন করা হয়েছিল । ঈশ্বরের আদেশের ভিত্তিতে তিনি কাবা নির্মাণ করেছিলেন যা হজ্বের গন্তব্য হয়ে যায়। প্রাক-ইসলামি আরবে পৌত্তলিক আরবদের জন্য কাবা তখনও তাদের উপাসনার কেন্দ্রবিন্দু ছিল । ইসলামি হজ্বের বর্তমান প্যাটার্নটি মুহাম্মদ দ্বারা প্রতিষ্ঠিত হয়েছিল,  ৬৩২ খ্রিস্টাব্দের দিকে, যিনি পৌত্তলিক আরবদের প্রাক-ইসলামিক তীর্থযাত্রার সংস্কার করেছিলেন। মধ্যযুগীয় সময়কালে, হজ্বযাত্রীরা বসরা, দামেস্ক এবং কায়রো প্রভৃতি প্রধান শহরে জড়ো হত এবং দশ হাজার হজ্বযাত্রীরা সমন্বয়ে দলে দলে  কাফেলাবদ্ধ হয়ে হজ্বব্রত পালনে মক্কায় গমন করেন।

## উৎস
ইসলামি বর্ণনা অনুসারে হযরত ইব্রাহিম (আব্রাহাম) এর সময়ে হজ্ব ব্রত পালন চালু হয়েছিল। আল্লাহর আদেশে নবি ইব্রাহিম তার স্ত্রী হাজেরা (হাজর) এবং তার পুত্র ইসমাইলকে সঙ্গে অল্প জল ও খাবার দিয়ে প্রাচীন মক্কা প্রান্তরে এনে রেখেছিলেন - যা শীঘ্রই শেষ হয়েছিল। মক্কা তখন ছিল বসতি হীন  জনমানব শূন্য একটি জায়গা।

## প্রাক-ইসলামি আরব
প্রাক ইসলামি আরবরা বিভিন্ন দেবতার  পুজারী ছিল। কাবা তখনও তাদের উপাসনার কেন্দ্রবিন্দু ছিল,  এবং দেবদূতদের মূর্তি ও চিত্র দ্বারা ভরা ছিল । বার্ষিক তীর্থযাত্রা মরসুমে দেশ-বিদেশের লোকেরা কাবা ঘুরে দেখতেন। কুরাইশ গোত্রটি তীর্থযাত্রীদের বিনোদন ও সেবা দেওয়ার দায়িত্বে ছিল। শিবলি নোমানী উল্লেখ করেছেন যে, পৌত্তলিক আরবরা তাদের তীর্থযাত্রার সময় কিছু অশুচি অনুষ্ঠানের প্রচলন করেছিলেন। আজকের হজের বিপরীতে তারা সাফা ও মারওয়া পাহাড়ের মাঝে হাঁটেনি এবং আরাফাতে জড়ো হয়নি। কেউ কেউ পুরো তীর্থযাত্রায় নীরবতা বজায় রাখত। কুরাইশ গোত্রের লোক ব্যতীত অন্যরা উলঙ্গ অবস্থায় তাওয়াফ করত।

## মুহাম্মাদ এবং হজ্ব

হজের বর্তমান প্যাটার্নটি ইসলামী নবী মুহাম্মদ দ্বারা প্রতিষ্ঠিত হয়েছিল যিনি পৌত্তলিক আরবদের প্রাক-ইসলামিক তীর্থযাত্রার সংস্কার করেছিলেন।

## আধুনিক যুগে

## আরও দেখুন
* ইসলামের ইতিহাস
* ১৭৫৭ সালের হজ কাফেলা আক্রমণ
* ইসলাম পূর্ব আরব

## তথ্যসূত্র

## গ্রন্থপঞ্জি
* 
* 
* 
* 
* 
*  
* Al-Suyuti, Jalaluddin. *[[History of the Caliphs|Tarikh al-Khulafa (History of the Caliphs)]]*.
* 
* 
* 
* 


বিষয়শ্রেণী:ইসলামের পঞ্চস্তম্ভ
বিষয়শ্রেণী:ইসলামি পরিভাষা
বিষয়শ্রেণী:মক্কার ইতিহাস
বিষয়শ্রেণী:ইসলামি পবিত্র স্থান
আম্মু অভিরামী

**আম্মু অভিরামী** একজন ভারতীয় অভিনেত্রী, যিনি মূলত তামিল চলচ্চিত্রে অভিনয় করেন। তিনি বিজয় এবং কীর্তি সুরেশের পাশাপাশি ২০১৭ সালে মেডিকেল শিক্ষার্থীর ভূমিকায় *বৈরভা*-এ অভিনয়ের মাধ্যমে তামিল চলচ্চিত্রে অভিষেক করেছিলেন। তিনি *[[রাতসাসান]]* (২০১৮) এবং অসুরান (২০১৯)-এ গুরুত্বপূর্ণ ভূমিকায় অভিনয় করার জন্য পরিচিত।

## চলচ্চিত্রের তালিকা

* *সকল চলচ্চিত্র তামিল ভাষায় রয়েছে, অন্যথায় যদি না উল্লেখ করা হয়।*

## পুরস্কার এবং মনোনয়ন

## তথ্যসূত্র

## বহিঃসংযোগ
* 
* 
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চেন্নাইয়ের অভিনেত্রী
বিষয়শ্রেণী:তামিল অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
লোকমান মেরিওলা

**লোকমান ইকবাল মেরিওয়ালা** (জন্ম: ১১ ডিসেম্বর ১৯৯১) একজন ভারতীয় ক্রিকেটার, যিনি বরোদার হয়ে ঘরোয়া ক্রিকেটে খেল থাকেন। তিনি একজন বামহাতী বোলার, ২০১৩-১৪ সৈয়দ মুস্তাক আলী ট্রফিতে তিনি ছিলেন শীর্ষ উইকেট সংগ্রহকারী এবং বরোদা জয় পায়। ২০২১ এর ফেব্রুয়ারিতে ২০২১ ইন্ডিয়ান প্রিমিয়ার লিগ প্রতিযোগিতার পূর্বে খেলোয়াড়র নিলামে দিল্লি ক্যাপিটালস তাকে ক্রয় করে নেয়।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:বরোদার ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
এ রোড টু মক্কা - দ্য জার্নি অফ মুহাম্মদ আসাদ

***এ রোড টু মক্কা - দ্য জার্নি অফ মুহাম্মদ আসাদ*** (***এ রোড টু মক্কা*** নামেও পরিচিত), অস্ট্রিয়ান চলচ্চিত্র নির্মাতা জর্জ মিশচের ২০০৮ সালের একটি প্রামাণ্য চিত্র। প্রামাণ্যচিত্রে মুসলিম আলেম ও রাজনৈতিক তাত্ত্বিক মুহম্মদ আসাদের পথ চিহ্নিত করা হয়েছে, যা তাকে ইসলাম গ্রহণে নেতৃত্ব দিয়েছিল।

## সংক্ষিপ্তসার
১৯২০-এর দশকের শুরুতে লেমবার্গে জন্মগ্রহণকারী ইহুদি লিওপোল্ড ওয়েইস মধ্যপ্রাচ্যে ভ্রমণ করেন। মরুভূমি তাকে মুগ্ধ করেছিল এবং ইসলাম তার নতুন আধ্যাত্মিক বাড়ি হয়ে ওঠে। তিনি তার ইহুদি শিকড় পিছনে রেখে ইসলাম ধর্ম গ্রহণ করেন এবং তার নাম পরিবর্তন করে মুহাম্মদ আসাদ রাখেন। তিনি বিংশ শতাব্দীর অন্যতম গুরুত্বপূর্ণ মুসলমান হয়ে ওঠেন, প্রথমে সৌদি আরবের রাজকীয় আদালতে উপদেষ্টা হিসেবে এবং পরে কুরআন ইংরেজিতে অনুবাদ করেন। আসাদ পাকিস্তান গঠনেও গুরুত্বপূর্ণ ভূমিকা পালন করেন এবং জাতিসংঘে একজন রাষ্ট্রদূত হিসেবেও দায়িত্ব পালন করেছেন। পরিচালক তার বিবর্ণ পদাঙ্ক অনুসরণ করে, আরব মরুভূমি থেকে যখন তিনি গ্রাউন্ড জিরোতে যান। তিনি এমন একজন ব্যক্তিকে খুঁজে পান যিনি অ্যাডভেঞ্চার খুঁজছিলেন না বরং পূর্ব ও পশ্চিমের মধ্যে মধ্যস্থতাকারী হিসাবে কাজ করতে চেয়েছিলেন। "এ রোড টু মক্কা" এই সুযোগে একটি উত্তপ্ত বিতর্কের মোকাবেলা করে যা বর্তমানে আরও গুরুত্বপূর্ণ হয়ে উঠছে।

## অভ্যর্থনা
তথ্যচিত্রটি অনেক ম্যাগাজিন এবং সংবাদপত্র থেকে ইতিবাচক পর্যালোচনা পেয়েছে যেমন ডক্স ম্যাগাজিন, ক্লেইন জেইটুং এবং ডার স্ট্যান্ডার্ড। ভ্যারাইটির অ্যালিসা সাইমন লিখেছেন:
"তথ্যবহুল... ভ্রমণকাহিনী এবং বায়োপিকের একটি সু-বিচারযুক্ত একত্রীকরণ... নৃতত্ত্বের একটি চমৎকার অংশ, আসাদ এর কোরআন অনুবাদ থেকে অনুলিপি করা উৎসর্গের যোগ্য: 'যারা চিন্তা করে তাদের জন্য।'"

## পুরস্কার
তথ্যচিত্রটি কয়েকটি চলচ্চিত্র উৎসব দ্বারা নির্বাচিত হয়েছিল, কয়েকটি পুরস্কার জিতেছে:
* ২০০৯ - জেরুজালেম চলচ্চিত্র উৎসব
* ২০০৯ - দুবাই চলচ্চিত্র উৎসব
* ২০০৮ - ফিদাদোক চলচ্চিত্র উৎসব, মরক্কো (জুরি পুরস্কার)
* ২০০৮ - অস্ট্রিয়ান চলচ্চিত্রের ডায়াগনলে উৎসব (সেরা সিনেমাটোগ্রাফি পুরস্কার)
* ২০০৮ - হট ডক্স কানাডিয়ান আন্তর্জাতিক ডকুমেন্টারি উৎসব
* ২০০৮ - ভ্যাঙ্কুবার আন্তর্জাতিক চলচ্চিত্র উৎসব

## আরও দেখুন
* ইসলাম সম্পর্কিত চলচ্চিত্র তালিকা
* ১০০% আরাবিকা
* ফাতিমা (২০১৫-এর চলচ্চিত্র)
* ইনসাইড মক্কা
* দ্য মুসলিম জেসাস
* অন এ টাইট্রপ
* দ্য জার: এ টেল ফ্রম দ্য ইস্ট
* ব্লক ১৩
* সেন্ট মেরি (চলচ্চিত্র)

## তথ্যসূত্র

## বহিঃসংযোগ
* 
* আলজাজিরায় এ রোড টু মক্কা 
* আইকারাস ফিল্মস
* মিসচীফ ফিল্মস প্রেসকিট 

বিষয়শ্রেণী:২০০৮-এর চলচ্চিত্র
বিষয়শ্রেণী:অস্ট্রীয় চলচ্চিত্র
বিষয়শ্রেণী:ইসলাম সম্পর্কে প্রামাণ্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
মুহাম্মদ তাকি শওশতারি

**মুহাম্মদ তাকি শওশতারি** (ফার্সি: محمد تقی شوشتری), ("শেখ-ই-শওশতারি" নামেও পরিচিত) একজন ইরানি ইসনা আশারিয়া শিয়া পণ্ডিত ছিলেন। তিনি ১৯০৩ সালে ইরাকের নাজাফ শহরে জন্মগ্রহণ করেন।  শওশতারির  বাবা (মুহাম্মদ কাজেম শওশতারি) মূলত শওশতারের বাসিন্দা এবং তার মা কেরমানের বাসিন্দা ছিলেন। তিনি ৭ বছর বয়স পর্যন্ত নাজাফে বসবাস করছিলেন; পরে শওশতারে ফিরে আসেন। 

শেখ শওশতারি  বিভিন্ন গ্রন্থ রচনা করেন, যার মধ্যে রয়েছে ১৪ খণ্ডে রচিত "বাহজুস-সাবাকাহ ফি শারহ নাহজুল-বালাকাহ"। তিনি "কামুস-আল-রেজাল" বইটিও লিখেছেন যা ১৯৯২ সালে ইরানের বর্ষসেরা বই হিসাবে নির্বাচিত হয়েছিল। মুহাম্মদ তাকি অবশেষে ১৯৯৫ সালের ১৯ মে ৯৫ বছর বয়সে শওশতার শহরে মারা যান। 

## শিক্ষক
থাম্ব|জাফর শওশতারি (মুহাম্মদ তাকির দাদা)
মুহাম্মদ তাকি শওশতারির বেশ কয়েকজন শিক্ষক ছিলেন, তাদের মধ্যে রয়েছেন:

* সৈয়দ হোসেইন নুরি
* সৈয়দ আলী-আসকার হাকিম (১৯৩০)
* সৈয়দ মোহাম্মদ-আলী ইমাম (ইমাম শওশতারি (১৮৯১-১৯৭৪) নামেও পরিচিত)
* মোহাম্মদ-কাজেম শওশতারি (তার পিতা)
* সৈয়দ মাহদী আলে-তায়েব জাজায়েরি (1943)
* সৈয়দ মুহাম্মদ তাকি শাইখুল ইসলাম (১৯২৪) 

## রচনাবলী
শেখ শওশতারির রচনাবলীর মধ্যে রয়েছে:

* *আন-নাজমাহ ফী শারহিল আমেহ*
* *বাহজুস সাবাকাহ ফী শারহ নাহজুল বালাকাহ*
* *আয়াতুল বায়্যিনাত ফি হাকিয়াহ বা'জুল মানামাত*
* *আল-আরবাউন হাদিসা*
* *রিসালাহ দার মোহাকামে বেইন সাদৌক ওয়া শেখ মফিদ দার ইয়েক মাসআলেহ কালামি*
* *আর রিসালাতুল মুবসিরা ফি আহওয়াল বাসিহ*
* *খাজা আমিরুল মুমিনিন আলী ইবনে আবী তালেব*
* *আল-আওয়াইল*
* *আল-বাদায়া*
* *রিসালাহ আত তাওয়ারিখুন নাবি ওয়া আলাল*
* *আখবারুদ দাখিলাহ*
* *মুকাদ্দিমায়ে তোহিদ মোফাজ্জল* 

## তথ্যসূত্র

বিষয়শ্রেণী:১৯০৩-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:ইসলাম শিক্ষার পণ্ডিত
বিষয়শ্রেণী:মুসলিম পণ্ডিত
বিষয়শ্রেণী:ইসলামের মুসলিম পণ্ডিত
বিষয়শ্রেণী:শিয়া ইসলাম
বিষয়শ্রেণী:শিয়া মুসলিম
বিষয়শ্রেণী:পাদ্রী
বিষয়শ্রেণী:ফার্সি ভাষার লেখা থাকা নিবন্ধ
বিষয়শ্রেণী:শিয়া আলেম
বিষয়শ্রেণী:২০শ শতাব্দীর ইসলামের মুসলিম পণ্ডিত
আল দারিমি

**আল-দারিমি** () (জন্ম: ১৮১ হিজরী / ৭৯৭ খ্রিস্টাব্দ - মৃত্যু: ২৫৫ হিজরী / ৮৬৯ খ্রিস্টাব্দ) ছিলেন একজন মুসলিম পণ্ডিত এবং আরব বংশদ্ভূত ইমাম অথবা পশ্চাদ্ভূমি পারসিয়ান । তার সর্বাধিক পরিচিত রচনা *[[সুনান আল দারিমি]]*, হাদিসের একটি সংকলন বই ।

## জীবনী
আবু মুহাম্মদ আবদুল্লাহ ইবনে আবদুর রহমান বিন ফাজল বিন বাহরান বিন আবদুস সামাদ তামিমি আদ দারিমি সমরকান্দি, তিনি সাধারণত ইমাম দারিমি নামে পরিচিত, বনু দারিম বিন মালিক বিন হানজালাহ বিন যায়েদ বিন মানাহ বিন তামিম বা বনু তামিম উত্তর আফ্রিকা থেকে আসা আরব উপজাতির অন্তর্গত। বনু দারিমের পূর্বপুরুষদের মধ্যে থাকা তামিম বিন মুরারার সাথে সম্পর্কিত থাকায় তিনি ইমাম তামিমি নামেও পরিচিত ।

ইমাম দারিমি বলেন,- " ইমাম আবদুল্লাহ বিন মোবারক যে বছর মারা গিয়েছিলেন ওই একই বছর আমি জন্ম গ্রহণ করি । আর আবদুল্লাহ বিন মুবারক ১৮১ হিজরি সালে মারা গিয়েছিলেন ।"

আল-দারিমি ইয়াজিদ ইবনে হারুন, আবদুল্লাহ ইবনে আওন এবং অন্যান্যদের নিকট থেকে হাদিস সংগ্রহ করেছেন। আর মুসলিম ইবনুল-হাজ্জাজ, আবু দাউদ, আল-তিরমিযী ও আবু জুরআ আল রাজি সহ বহু বিদ্বান তার কাছ থেকে হাদিস সংগ্রহ করেছিলেন।

## কাজ

* *সুনান আল-দারিমি* -এটি হযরত মুহাম্মাদ (দঃ) এর হাদিস বিষয়ক ইমাম দারিমির বিখ্যাত সংকলন ।
* *তাফসির আল-দারিমি* - ইমাম যাহাবি তার সিয়ারু আলামিন আন-নুবালায় এটির কথা উল্লেখ করেছেন । বিদ্যমান নেই ।
* *আল-জামিআ* - খতিব আল-বাগদাদি তার *তারিখ আল-বাগদাদ* -এর মধ্যে এটির উল্লেখ করেছেন ।
* আল-দারিমি রচিত অারেকটি বইয়ের নাম হল - ''আর-রাদ আলাল-জাহমিয়া ।

## আরও দেখুন

* প্রাক আধুনিক আরবের বিজ্ঞানী ও পণ্ডিতদের তালিকা

## তথ্যসূত্র

## বহিঃসংযোগ
* Biodata at MuslimScholars.info

বিষয়শ্রেণী:৭৯৭-এ জন্ম
বিষয়শ্রেণী:৮৬৯-এ মৃত্যু
বিষয়শ্রেণী:সমরকন্দের ব্যক্তি
বিষয়শ্রেণী:হাদিস সংকলক
বিষয়শ্রেণী:মুহাদ্দিস
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:৯ম শতাব্দীর ইমাম
বিষয়শ্রেণী:শাফিঈ ব্যক্তি
এন৬০৪ (বাংলাদেশ)

এন৬০৪ মহাসড়ক বা **পাবনা শহর-গাছপাড়া মহাসড়ক** অথবা **পাবনা বাইপাস মহাসড়ক** বাংলাদেশের গুরুত্বপূর্ণ একটি জাতীয় মহাসড়ক। এই মহাসড়ক দিয়ে রাজশাহী জেলা, কুষ্টিয়া জেলায় প্রবেশ করা যায়। পাবনা বাইপাস মহাসড়ক পাবনা জেলার জন্য একটি গুরুত্বপূর্ণ ভূমিকা পালন করে। এই রাস্তার কারণে পাবনা শহরের অভ্যন্তরে গাড়ির চাপ কমে যায়।

## দৈর্ঘ্য
**পাবনা বাইপাস মহাসড়কের** দৈর্ঘ্য ৮ কিলোমিটার বা ৫ মাইলের মত।

## উল্লেখযোগ্য সংযুক্ত স্থান
পাবনা বাইপাস সড়ক পাবনা টার্মিলান থেকে গাছপাড়াকে সংযুক্ত করেছে। একটি সড়ক টার্মিলান থেকে গাছপাড়ায় মিশেছে এবং একটি সড়ক পাবনা শহর থেকে গাছপাড়ার মিশেছে, উভয় সড়ক রাজশাহী বা খুলনার দিকে গিয়েছে। এই রাস্তার কিছু উল্লেখযোগ্য সংযুক্ত মোড়ের নামঃ

* মাসুম বাজার মোড়
* মেরিল বাইপাস মোড়
* সিঙ্গাবাজার
* এ আর সিমেন্ট ফ্যাক্টারির মোড়

## তথ্যসূত্র

বিষয়শ্রেণী:রাজশাহী বিভাগের মহাসড়ক
বিষয়শ্রেণী:বাংলাদেশের জাতীয় মহাসড়ক
বিষয়শ্রেণী:পাবনা জেলার সড়ক পরিবহন
মেটকাফ হল

**মেটকাফ হল** ভারতের কলকাতায় অবস্থিত একটি ঐতিহ্যবাহী ভবন, যা শহরের ব্যবসায়িক জেলার প্রাণকেন্দ্রে স্ট্র্যান্ড রোড ও হেয়ার স্ট্রিটের সংযোগস্থলে। ঊনবিংশ শতাব্দীর মাঝামাঝি সময়ের স্থাপত্যটি ব্রিটিশ সাম্রাজ্যের স্থাপত্য শৈলীর প্রতিফলন এবং প্রাচীন গ্রীক মন্দিরসমূহের সাথে দৃশ্যত অনুরূপ। এটি সিটি ম্যাজিস্ট্রেট সি.কে. রবিনসন দ্বারা প্রস্তুত নকশা অনুযায়ী ১৮৪০-১৮৪৪ সালের মধ্যে নির্মিত হয় এবং ভারতের গভর্নর জেনারেল স্যার চার্লস টি মেটকাফের নামে নামকরণ করা হয়। ভবনটি পশ্চিমের হুগলি নদীর মুখোমুখি দাঁড়িয়ে আছে।

## প্রদর্শনী
বর্তমানে নিচতলায় এশিয়াটিক সোসাইটির বিরল বিদেশী জার্নাল ও পান্ডুলিপি বিভাগ রয়েছে, যখন প্রথম তলায় ভারতের প্রত্নতাত্ত্বিক জরিপ বিভাগের কার্যালয়, প্রদর্শনী গ্যালারী ও বিক্রয় কাউন্টার রয়েছে।

## চিত্রশালা

File:Metcalfe Hall, Calcutta by Francis Frith.jpg|১৯শতকে মেটকাফ হল
File:Metcalfe_Hall_-_Portico_-_Kolkata_2012-09-22_0316.JPG|প্রবেশপথ 
File:Metcalfe Hall - 12 Strand Road - Kolkata 2016-10-11 0335.JPG|স্ট্র্যান্ড রোডের থেকে দৃশ্যমান মেটকাফ হল
File:Metcalfe Hall 1, Kolkata.jpg|মেটকাফ হল
File:Metcalf Hall, Kolkata, 2022.jpg|মেটকাফ হল, হেয়ার স্ট্রিট থেকে দৃশ্যমান।


## তথ্যসূত্র

## বহিঃসংযোগ

বিষয়শ্রেণী:কলকাতার দর্শনীয় স্থান
বেলভেডিয়ার এস্টেট

**বেলভেডিয়ার এস্টেট** বেলভেডিয়র হাউস এবং এর চারপাশে ৩০ একর (১২ হেক্টর) জমি নিয়ে গঠিত, যেখানে ১৯৪৮ সাল থেকে ভারতের জাতীয় গ্রন্থাগার অবস্থিত। এটি কলকাতার চিড়িয়াখানার নিকটে আলিপুরে অবস্থিত। বেলভেডিয়ার হাউস ভারতের ভাইসরয়ের পূর্ববর্তী প্রাসাদ এবং পরবর্তীকালে বাংলার গভর্নরের প্রাসাদ ছিল।

গভর্নর জেনারেল উনিশ শতকের গোড়ার দিকে কলকাতা বেলভেডিয়ার হাউসে বাস করতেন, যখন সরকারি বাড়ি (বর্তমান রাজভবন) নির্মাণ করা হয়। গভর্নর-জেনারেল ১৮৫৪ সালে ভবনটি পরিত্যাগ কররা পরে, বাংলার লেফটেন্যান্ট-গভর্নর বেলভেডিয়ার হাউসকে বাসভবন হিসাবে গ্রহণ করেন। রাজধানী ১৯১২ সালে কলকাতা থেকে দিল্লিতে স্থানান্তরিত হওয়ার পরে, বেলভেডিয়ার হাউসে বসবাসরত বাংলার লেফটেন্যান্ট গভর্নরকে একজন পূর্ণ গভর্নর হিসাবে উন্নীত করে ভবনটিকে সরকারি ভবনে রূপান্তরিত করা হয়।

## তথ্যসূত্র

## বহিঃসংযোগ

বিষয়শ্রেণী:কলকাতার ভবন ও স্থাপনা
বিষয়শ্রেণী:ভারতের সরকারি বাসভবন
বিষয়শ্রেণী:ব্রিটিশ সাম্রাজ্য